
REFERAT


Prin Hotărârea Consiliului Local al Municipiului Timişoara nr. 459/20.12.2005 s-a aprobat vânzarea către chiriaşi, la preţul pieţei, a apartamentelor cu destinaţia de locuinţă, proprietatea privată a Municipiului Timişoara, înscrise în C.F. nr. 1 si 2 Timişoara, nerevendicate în baza Legii nr. 10/2001, a Legii nr. 247/2005  şi care nu fac obiectul Legii nr. 112/1995.


Având în vedere că sunt solicitări, din partea chiriaşilor ( str. Anvers nr. 14, str. Ştefan cel Mare nr. 30, 32, 34 şi altele ), de a cumpăra locuinţele deţinute cu contract de închiriere situate în imobile proprietatea Municipiului Timişoara, altele decât cele înscrise în CF1 şi CF2 dar care au aceeaşi situaţie ca şi cele cuprinse în C.F. 1 şi C.F. 2, considerăm că şi acestea trebuie să urmeze acelaşi regim juridic. Prin urmare propunem ca şi vânzarea acestora să se facă în conformitate cu metodologia de vanzare, aprobată prin Anexa la Hotărârea nr. 459/20.12.2005. Evaluatorul autorizat, selectat prin licitaţie publică, transmite rapoartele de evaluare a locuinţelor care se încadrează în prevederile Hotărârii Consiliului Local al Municipiului Timişoara nr. 459/20.12.2005 privind vânzarea către chiriaşi, la preţul pieţei, a apartamentelor cu destinaţia de locuinţă, proprietatea privată a Municipiului Timişoara, nerevendicate în baza Legii nr. 10/2001, a Legii nr. 247/2005  şi care nu fac obiectul Legii nr. 112/1995.


Conform aceleaşi metodologii, preţurile de vânzare trebuie aprobate prin Hotărâre de Consiliu Local. 


   Avand in vedere cele prezentate, 
PROPUNEM :


Aprobarea modificării art. 1 din H.C.L. nr. 459/2005, care să aibă următorul conţinut :

“Art. 1: Se aprobă vânzarea către chiriaşi, la preţul pieţei, a imobilelor cu destinaţia de locuinţă, proprietate privată a Municipiului Timişoara, nerevedndicate în baza Legii 10/2001, a Legii 247/2005 şi care nu fac obiectul Legii 112/1995.“

